# **Μ1.1 Πολιτική Ποιότητας του ΠΜΣ «Ειδικές προσεγγίσεις στις παραστατικές τέχνες και τον κινηματογράφο (ιστορία, θεωρία, πολιτικές της ταυτότητας) του Τμήματος Θεατρικών Σπουδών**

Το Τμήμα Θεατρικών Σπουδών σε συνεργασία με την Μονάδα Διασφάλισης Ποιότητας (ΜΟΔΙΠ) και τις αρμόδιες υπηρεσίες του Ιδρύματος έχει εναρμονίσει την Πολιτική Ποιότητας του Μεταπτυχιακού Προγράμματος Σπουδών (ΠΜΣ), με την Πολιτική Ποιότητας του Τμήματος και του Πανεπιστημίου Πατρών.

Όραμα / Αποστολή του Τμήματος Θεατρικών Σπουδών

Α­πο­στο­λή του τμή­μα­τος εί­ναι:

α) Να καλ­λι­ερ­γεί και να προ­ά­γει την ε­πι­στή­μη του θε­ά­τρου με την α­κα­δη­μα­ϊ­κή και ε­φαρ­μο­σμέ­νη δι­δα­σκα­λί­α, έ­ρευ­να και α­να­ζή­τη­ση.

β) Να πα­ρέ­χει στους φοι­τη­τές του τα α­πα­ραί­τη­τα ε­φό­δια που ε­ξα­σφα­λί­ζουν την άρ­τια κα­τάρ­τι­σή τους για την ε­πι­στη­μο­νι­κή και ε­παγ­γελ­μα­τι­κή τους στα­δι­ο­δρο­μί­α και ε­ξέ­λι­ξη.

γ) Να συμ­βά­λει στην α­νά­πτυ­ξη της θε­α­τρι­κής α­γω­γής και αν­τί­λη­ψης του λα­ού και στη συ­νει­δη­το­ποί­η­ση για το ρό­λο και τη ση­μα­σί­α του θε­ά­τρου στη ζω­ή.

δ) Να συμ­βά­λει ποι­κι­λό­τρο­πα στην α­νά­πτυ­ξη του πο­λι­τι­στι­κού ε­πι­πέ­δου του τό­που, α­να­λαμ­βά­νον­τας πρω­το­βου­λί­ες προς την κα­τεύ­θυν­ση αυ­τή.

Αντικείμενο του Προγράμματος Μεταπτυχιακών Σπουδών «Ειδικές προσεγγίσεις στις παραστατικές τέχνες και τον κινηματογράφο (ιστορία, θεωρία, πολιτικές της ταυτότητας)» του Τμήματος Θεατρικών Σπουδών είναι:

Η διεπιστημονική σύζευξη της μελέτης και της έρευνας των παραστατικών τεχνών και του κινηματογράφου με τις σπουδές φύλου, τις φεμινιστικές σπουδές και με τις εν γένει βασικές θεωρητικές και μεθοδολογικές προσεγγίσεις των ανωτέρω στο πλαίσιο ειδικότερα των Πολιτισμικών Σπουδών. Επίσης, η σύνδεση των ως άνω επιμέρους αντικειμένων και θεωρητικών στοχεύσεων με την ιστοριογραφία και τη θεωρητική ανάλυση του θεάτρου, των παραστατικών τεχνών και του κινηματογράφου. Σκοπός ειδικότερα είναι οι ιστορικές και συγχρονικές προσεγγίσεις της έννοιας της ταυτότητας να συνεκτιμώνται ερευνητικά με τη μελέτη και τη θεωρητική ανάλυση άλλων ταυτοτικών προσδιορισμών, όπως το φύλο, η καταγωγή, η εθνικότητα, η κοινωνική τάξη, το επάγγελμα, η θρησκεία και η ηλικία. Επίσης, στο πεδίο των ανθρωπιστικών και κοινωνικών σπουδών, η σύνδεση της επιστημονικής έρευνας με την καλλιτεχνική πράξη.

Οι στρατηγικοί στόχοι του ΠΜΣ συνδέονται με τους αντίστοιχους του Ιδρύματος και περιλαμβάνουν:

* **Παροχή εκπαίδευσης υψηλού επιπέδου**, με έμφαση στη φοιτητοκεντρική μάθηση, τη διαρκή αναβάθμιση του ΠΜΣ μέσω της θεσμοθετημένης διαδικασίας ετήσιας αναθεώρησης του ΠΜΣ και την επικαιροποίηση και τυποποίηση των ακαδημαϊκών λειτουργιών και εστίαση στα Μαθησιακά Αποτελέσματα.
* **Βελτίωση της σύνδεσης** με την αγορά εργασίας, τους επιστημονικούς φορείς και τους αποφοίτους του ΠΜΣ.
* **Παραγωγή έρευνας υψηλού επιπέδου** με βάση τις διεθνείς εξελίξεις μέσω της προώθησης των ερευνητικών συνεργασιών και αξιοποίηση και διάθεση των αποτελεσμάτων προς όφελος της οικονομίας και της κοινωνίας.
* **Προώθηση και αναγνώριση της αριστείας και της καινοτομίας**, μέσω της ενθάρρυνσης, της ενίσχυσης και της επιβράβευσης των επιτευγμάτων των μελών της πανεπιστημιακής κοινότητας στη διδασκαλία και την έρευνα.
* **Ισχυροποίηση της εξωστρέφειας** με ενίσχυση και προώθηση συνεργασιών, δράσεων δικτύωσης και δημοσιοποίησης **και της διεθνούς παρουσίας του ΠΜΣ**, μέσω δράσεων διεθνοποίησης και συγκριτικών αξιολογήσεων με Πανεπιστήμια αντίστοιχου μεγέθους, δίνοντας έμφαση στη διάκριση του Τμήματος σε τοπικό, εθνικό και διεθνές επίπεδο.
* **Αποτελεσματικότητα των διοικητικών διαδικασιών** **και βελτίωση των υποδομών του Τμήματος** δίνοντας προτεραιότητα στη Φοιτητική Μέριμνα**.**

Οι διαδικασίες διασφάλισης ποιότητας που καταγράφονται στο Εγχειρίδιο Ποιότητας του Ιδρύματος, εφαρμόζονται στο επίπεδο του ΠΜΣ. Όλες οι διαδικασίες διασφάλισης ποιότητας του ΠΜΣ υπόκεινται σε επιθεώρηση και ανασκόπηση, η οποία διενεργείται σε ετήσια βάση από την ΟΜΕΑ σε συνεργασία με την ΜΟΔΙΠ του Ιδρύματος.